2020. gada 21. aprīlī Rīkojums Nr. 204

Rīgā (prot. Nr. 26 4. §)

**Par valsts īpašuma objektu nodošanu privatizācijai**

1. Saskaņā ar likuma "Par valsts un pašvaldību īpašuma objektu privatizāciju" 12. panta ceturto daļu, 66. panta pirmo daļu un Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 6. panta otro daļu nodot privatizācijai šādus valsts īpašuma objektus:

1.1. nekustamo īpašumu "Pūņu krejotava" (nekustamā īpašuma kadastra Nr. 8892 009 0254) – zemes vienību (zemes vienības kadastra apzīmējums 8892 009 0254) 0,6 ha platībā un piecas būves (būvju kadastra apzīmējumi 8892 009 0254 001, 8892 009 0254 002, 8892 009 0254 004, 8892 009 0254 005 un 8892 009 0254 006) – Vecpūņās, Valdgales pagastā, Talsu novadā;

1.2. nekustamo īpašumu "Trākšu pienotava" (nekustamā īpašuma kadastra Nr. 7086 014 0231) – zemes vienību (zemes vienības kadastra apzīmējums 7086 014 0230) 0,7 ha platībā un divas būves (būvju kadastra apzīmējumi 7086 014 0176 001 un 7086 014 0176 005) – Praulienas pagastā, Madonas novadā.

2. Akciju sabiedrībai "Publisko aktīvu pārvaldītājs Possessor" ierakstīt šā rīkojuma 1. punktā minētos nekustamos īpašumus zemesgrāmatā uz valsts vārda akciju sabiedrības "Publisko aktīvu pārvaldītājs Possessor" personā.

3. Saskaņā ar likuma "Par valsts un pašvaldību īpašuma objektu privatizāciju" 12. panta ceturto un sesto daļu noteikt, ka pircējs, norēķinoties par būvēm, 80 procentu apmērā maksā *euro* un 20 procentu apmērā – privatizācijas sertifikātos.

4. Šā rīkojuma 1. punktā minēto valsts īpašuma objektu sastāvā esošo zemes vienību privatizācijā maksāšanas kārtību un maksāšanas līdzekļu attiecību noteikt saskaņā ar Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 30. pantu.

Ministru prezidents A. K. Kariņš

Ekonomikas ministrs J. Vitenbergs